VALSTYBINĖS VARTOTOJŲ TEISIŲ APSAUGOS TARNYBOS

DIREKTORIUS

ĮSAKYMAS

DĖL VALSTYBINĖS VARTOTOJŲ TEISIŲ APSAUGOS TARNYBOS DARBUOTOJŲ PASKYRIMO ATSTOVAUTI TARPTAUTINĖSE ORGANIZACIJOSE, EUROPOS SĄJUNGOS INSTITUCIJŲ KOMITETUOSE IR DARBO GRUPĖSE

2020 m. rugpjūčio 3 d. Nr. 1-170

Vilnius

Vadovaudamasi Valstybinės vartotojų teisių apsaugos tarnybos (toliau – Tarnyba) nuostatų, patvirtintų Lietuvos Respublikos Vyriausybės 2015 m. gruodžio 23 d. nutarimu Nr. 1333 „Dėl Valstybinės vartotojų teisių apsaugos tarnybos nuostatų patvirtinimo“ 17.5 papunkčiu, siekiant užtikrinti tinkamą Tarnybos atstovavimą tarptautinėse organizacijose bei dalyvavimą tarptautiniuose projektuose ar kitose veiklose užsienio valstybėse bei įgyvendinti Lietuvos Respublikos Ministro Pirmininko 2020 m. birželio 10 d. potvarkį Nr. 69 „Dėl 2015 m. sausio 13 d. potvarkio Nr. 5 „Dėl Valstybės institucijų ir įstaigų, kitų institucijų, kurių atstovai pristato Lietuvos Respublikos poziciją Europos Sąjungos Tarybos, Europos Komisijos, Stojimo į Europos Sąjungą sutarties Akto 52 straipsnio komitetuose ir darbo grupėse, sąrašų patvirtinimo“ pakeitimo“:

1.	S k i r i u Tarnybos darbuotojus atstovauti šiuose Europos Sąjungos Tarybos, Europos Komisijos, stojimo į Europos Sąjungą sutarties 52 straipsnio komitetuose ir darbo grupėse, kuriuose Tarnyba yra paskirta, kaip atsakinga institucija:

1.1.	Slėginių įrenginių direktyvos 97/23 administracinio bendradarbiavimo darbo grupė – Kauno regiono rinkos priežiūros skyriaus vyriausiasis specialistas Denas Jonas Mačiukas;

1.2.	Žaislų saugos administracinio bendradarbiavimo darbo grupė – Kauno regiono rinkos priežiūros skyriaus vyriausioji specialistė Ramunė Ražinskienė;

1.3.	Ekologinio projektavimo administracinio bendradarbiavimo darbo grupė – Rinkos priežiūros planavimo ir rizikos vertinimo skyriaus vyresnysis patarėjas Aleksas Žalpys;

1.4.	Žemų įtampų direktyvos 2006/95 administracinio bendradarbiavimo darbo grupė – Rinkos priežiūros planavimo ir rizikos vertinimo skyriaus vyresnysis patarėjas Aleksas Žalpys;

1.4.1.	Buitinių prietaisų energijos ir kitų išteklių suvartojimo nurodymo ženklinant gaminį bei pateikiant standartinę informaciją apie gaminį nacionalinių priemonių derinimo komitetas – Rinkos priežiūros planavimo ir rizikos vertinimo skyriaus vyresnysis patarėjas Aleksas Žalpys ir Rinkos priežiūros planavimo ir rizikos vertinimo skyriaus vyriausioji specialistė Greta Pušneraitytė;

1.5.	Miškų teisės aktų įgyvendinimo, valdymo ir prekybos (FLEGT) ES Medienos reglamento (EUTR) ekspertų darbo grupė – Rinkos priežiūros planavimo ir rizikos vertinimo skyriaus vyriausioji specialistė Ingrida Stulgienė;

1.6.	Statybos produktų direktyvos rinkos priežiūros administracinio bendradarbiavimo grupė (ADCO CPD-CPR) – Vilniaus regiono rinkos priežiūros skyriaus vyriausiasis specialistas Matas Abromavičius;

1.7.	Bendrosios gaminių saugos direktyvos 2001/95/EB komitetas – Vartojimo prekių skyriaus vedėja Rasa Pupienienė ir Vartojimo prekių skyriaus vyresnioji patarėja Vita Šarmavičienė;

1.8. Vartotojų apsaugos bendradarbiavimo komitetas – Tarptautinių ir viešųjų ryšių skyriaus vedėja Dalia Malinauskienė.

2.	S k i r i u Tarnybos darbuotojus atstovauti šiuose Europos Sąjungos Tarybos, Europos Komisijos, stojimo į Europos Sąjungą sutarties 52 straipsnio komitetuose ir darbo grupėse, kuriuose Tarnyba yra paskirta, kaip dalyvaujanti institucija:

2.1.	Vandens kokybės klausimų pogrupis – Vartojimo paslaugų skyriaus vyresnioji patarėja Rita Kuštan;

2.2.	Rohs direktyvos pogrupis – Rinkos priežiūros planavimo ir rizikos vertinimo skyriaus vyriausioji specialistė Ingrida Stulgienė;

2.3.	Tekstilės pavadinimų ir ženklinimo ekspertų darbo grupė – Vilniaus regiono rinkos priežiūros skyriaus vyriausioji specialistė Elena Rinkevičienė;

2.4.	Teisės aktų dėl techninių kliūčių panaikinimo prekybai aerozolių pakuotėmis pritaikymo techninei pažangai komitetas (CATP/aerozoliai) – Rinkos priežiūros planavimo ir rizikos vertinimo skyriaus vyriausioji specialistė Ingrida Stulgienė;

2.5.	Žaislų saugos ekspertų darbo grupė – Kauno regiono rinkos priežiūros skyriaus vyriausioji specialistė Ramunė Ražinskienė;

2.6.	Mašinų administracinio bendradarbiavimo darbo grupė – Rinkos priežiūros planavimo ir rizikos vertinimo skyriaus vyriausioji specialistė Greta Pušneraitytė;

2.7.	Direktyvos 2000/14/EB (lauko sąlygomis naudojamos įrangos į aplinką skleidžiamo triukšmo valdymas) administracinio bendradarbiavimo darbo grupė – Kauno regiono rinkos priežiūros skyriaus vyriausiasis specialistas Denas Jonas Mačiukas;

2.8.	Asmeninių apsaugos priemonių administracinio bendradarbiavimo grupė – Rinkos priežiūros planavimo ir rizikos vertinimo skyriaus vyresnysis patarėjas Aleksas Žalpys;

2.9.	Direktyvos 2011/65/ES dėl tam tikrų pavojingų medžiagų naudojimo elektros ir elektroninėje įrangoje apribojimų (RoHS) ekspertų darbo grupė – Rinkos priežiūros planavimo ir rizikos vertinimo skyriaus vyresnysis patarėjas Aleksas Žalpys;

2.10.	Gaminių vidaus rinkos ekspertų grupė (IMP) – Rinkos priežiūros planavimo ir rizikos vertinimo skyriaus vyresnysis patarėjas Aleksas Žalpys;

2.11.	Su energija susijusių gaminių ekologinio projektavimo ir energinio efektyvumo ženklinimo reguliavimo komitetas – Rinkos priežiūros planavimo ir rizikos vertinimo skyriaus vyresnysis patarėjas Aleksas Žalpys;

2.12.	Europos kosmetikos rinkos priežiūros institucijų platforma (PEMSAC) – Rinkos priežiūros planavimo ir rizikos vertinimo skyriaus vyriausioji specialistė Ingrida Stulgienė;

2.13.	Europos Bendrijos „Energijos žvaigždės“ valdyba – Vartojimo paslaugų skyriaus vyresnioji patarėja Rita Kuštan;

2.14.	Vartotojų politikos tinklas – Direktorė Neringa Ulbaitė;

2.15.	Vartotojų apsaugos ir informavimo darbo grupė – Tarptautinių ir viešųjų ryšių skyriaus vedėja Dalia Malinauskienė ir Teisės skyriaus vedėja Audronė Kaušylienė.

2.16.	Pagal reglamentą (ES) 2016/426 įsteigto Prietaisų komiteto darbo grupė – Vilniaus regiono rinkos priežiūros skyriaus vyriausiasis specialistas Matas Abromavičius.

3. P a v e d u šio įsakymo kontrolę Tarptautinių ir viešųjų ryšių skyriaus vedėjai Daliai Malinauskienei.

Direktorė	Neringa Ulbaitė